रामायण हमें जीना सिखाती है: ऋतंभरा
युगचेतना वातसल्य पीठ नालागढ़ के तत्वाधान में आयोजित तीन दिवसीय रामायण हमें जीना सिखाती है शीर्षक से वातसल्य सत्संग का शुभारंभ पुराने ब्वॉय स्कूल मैदान में हुआ। समागम से पहले दिव्य शोभा यात्रा निकाली गई। शोभा यात्रा वात्सल्य पीठ आश्रम वार्ड नं 9 से शुरू होकर शहर के बाजारों से होते हुए कार्यक्रम स्थल पर संपन्न हुई।
वात्सल्य सत्संग में साध्वी ऋतंभरा ने रामायण की सुंदर प्रस्तुतियां देते हुए संगत को भाव विभोर कर दिया। साध्वी ऋतंभरा ने हमारे जीवन में रामायण के महत्व पर प्रकाश डाला ओर कहा कि रामायण हमें जीना सिखाती है। राम-भरत के प्रेम भाव, लक्ष्मण जैसे भाई तथा हनुमान के सेवा भाव से हमें बहुत कुछ सीखने को मिलता है। उन्होंने कहा कि हमें आचरण व्यवहार को अपने जीवन में उतारना चाहिए। साध्वी ने कहा कि माता-पिता की सेवा से ही इंसान आगे बढता है,माता पिता की सेवा बहुत पुण्य फलदायी है, जिन्होंने हमें जीवन,दिया पाला पोसा ओर इस लायक बनाया कि हम अपना वजूद कायम कर सकें। साध्वी ऋतंभरा ने कहा कि जीवन में सफलता के लिए संस्कारों का होना जरूरी है। उन्होंने कहा कि हम भारतीयों के बच्चे तुलसी के पौधे के समान है जिन्हें संस्कारों के गंगाजल से सींचा जाना चाहिए।
hin_Deva hin_Deva hin_Deva